Charles Aznavour
Store norske leksikon,Kunst og estetikk,Musikk,Populærmusikk,Croonere og slagersangere
Charles Aznavour var en fransk komponist, sanger og filmskuespiller av armenske foreldre, og et stort og folkekjært navn i fransk populærmusikk siden 1950-årene.
Allerede som niåring sluttet Charles Aznavour på skolen for å forsøke seg som skuespiller, og som sanger ble han svært populær på kabaretene i det okkuperte Paris under andre verdenskrig.Aznavour skrev mer enn 1300 sangtekster i løpet av sin karriere, blant annet flere for Edith Piaf, som i mange år var en nær samarbeidspartner og venn. Han solgte til sammen over 100 millioner album i mer enn 80 land. I 1974 gikk han til topps i Storbritannia med singlen She.Han filmdebuterte i 1956, og spilte biroller blant annet i La Tête contre les murs (1958) og Die Blechtrommel (Blikktrommen, 1979), og en minneverdig hovedrolle i François Truffauts Tirez sur le pianiste (1960).Charles Aznavour fikk armensk statsborgerskap i 2008, og fra 2009 var han Armenias ambassadør i Sveits. Les mer i Store norske leksikon Edith Piaf musikk i Frankrike film i Frankrike Eksterne lenker Charles Aznavour